Makat

Makat ovat bantukieliä puhuvien kansojen ryhmä Kamerunissa, Keski-Afrikan tasavallassa ja naapurimaissa.

Makoja on noin 810 000 henkeä. Heistä 600 000 asuu Kamerunissa, 130 000 Keski-Afrikan tasavallassa, 35 000 Gabonissa, 35 000 Kongon tasavallassa ja 10 000 Päiväntasaajan Guineassa. Makojen esivanhemmat ovat muuttaneet sisämaahan Kamerunin keskiosan ylängöltä joitakin vuosisatoja sitten.

Makojen elinkeinoja ovat maanviljely, metsästys, keräily ja karjanhoito. Monet käyvät ansiotöissä metsätyömailla tai kautsuplantaaseilla. Ruokavalion perustan muodostavat maniokki ja banaani.

Perinteinen yhteiskunta perustuu suurperheiden muodostamiin kyläyhteisöihin sekä suku- ja heimoryhmiin. Makat harjoittavat perinteistä uskontoa. Osa on katolisia.

Lähteet

Gabonin etniset ryhmät
Kamerunin etniset ryhmät
Keski-Afrikan tasavallan etniset ryhmät
Kongon tasavallan etniset ryhmät
Päiväntasaajan Guinean etniset ryhmät